Diari Oficial de la Generalitat Valenciana


Sumari del DOGV 5784, del 13-06-2008 (2008/6643)

Convocatòria d'ajudes a les entitats locals per al finançament dels servicis de suport a l'immigrant en l'exercici 2008.
------------------------------------------------------------------------------------------------------------------------

### Dades del document

Número de DOGV
:   5784

Data del DOGV
:   13-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6643


Data del document
:   26-05-2008

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * administració local
    * ajuda pública
    * integració dels migrants
    * ajuda social
    * suport econòmic

Convocatòria d'ajudes a les entitats locals per al finançament dels servicis de suport a l'immigrant en l'exercici 2008. [2008/6643]
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això es tendix a establir els mitjans idonis i necessaris que coadjuven a aconseguir una adequada integració social.
La Llei 5/1997, de 25 de juny, per la qual es regula el sistema de servicis socials en la Comunitat, disposa en l'article 5, que l'administració de la Generalitat, a través de la conselleria competent coordinarà les actuacions de les distintes administracions i de la iniciativa privada que desenrotllen funcions d'interés social propiciant quants convenis de col·laboració siguen convenients per al compliment adequat dels objectius legalment previstos.
La Federació Valenciana de Municipis i Províncies, entitat sense ànim de lucre, té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les entitats locals que la integren.
Les entitats locals són competents en la prestació de servicis socials, d'acord amb el que disposa l'article 25.2.K de la Llei 7/1985, de 2 d'abril, Reguladora de les Bases de Règim Local.
Les associacions d'entitats locals, en l'àmbit propi de les seues funcions, podran celebrar convenis amb les distintes administracions públiques, d'acord amb el que disposa la disposició addicional quinta de la Llei 7/1985, de 2 d'abril, Reguladora de les Bases de Règim Local.
Per tot allò exposat i sobre la base del Conveni de col·laboració subscrit entre la conselleria d'Immigració i Ciutadania i la Federació Valenciana de Municipis i Províncies per al finançament dels gastos corrents i gastos d'inversió destinats als servicis de suport a l'immigrant, en l'exercici 2008, firmat l'11 de març del 2008, que es fonamenta en la necessitat recolzar la participació de les entitats locals en la promoció d'actuacions que afavorisquen la integració de la població immigrant en els municipis de residència o treball i, d'esta manera, cofinançar els gastos corrents dels servicis de suport a l'immigrant, en l'exercici 2008, com els gastos d'inversió nova i de reposició associada al funcionament dels servicis de suport a l'immigrant, durant l'exercici 2008.
Amb una dotació pressupostària total de tres-cents vint-i-cinc mil set-cents deu euros (325.710,00 €) a càrrec del capítol IV i VII del programa pressupostari 313.50, Integració de la Immigració, en virtut del qual es convoquen les següents ajudes econòmiques que s'expressen a continuació.
Bases de la convocatòria
1. Objecte
Finançament, tant dels gastos corrents, dels servicis de suport a l'immigrant, en l'exercici 2008, com els gastos d'inversió nova i de reposició associada al funcionament dels servicis de suport a l'immigrant, durant l'exercici 2008.
2. Beneficiaris de les subvencions
A la Federació Valenciana de Municipis i Províncies i a les entitats locals de la Comunitat Valenciana que formen part de la Federació i que s'hagen adherit a la Xarxa d'Agències de Mediació per a la Integració i la Convivència social, AMICS, de la conselleria d'Immigració i Ciutadania. També seran beneficiàries les incloses en la base 4.2.
3. Contingut i programes d'actuació a desenrotllar
Seran prioritaris els programes a desenrotllar per part de les entitats locals que incloguen programes d'acollida integral i/o activitats en matèria de sensibilització i no discriminació, i igualtat de tracte, alfabetització, interculturalitat i aprenentatge de les llengües de la Comunitat Valenciana.
4. Condicions per a la concessió d'ajudes
Perquè la FVMP realitze la distribució de les ajudes entre les entitats locals de la Comunitat Valenciana, hauran de complir les condicions següents:
1.1. Que l'entitat local tinga més d'un 5% de població immigrant empadronada a data 31.12.2007, en el territori del seu àmbit d'actuació.
1.2. Que l'entitat local dispose de Pla d'Immigració, en el territori del seu àmbit d'actuació
1.3. Que l'entitat local s'haja adherit a la Xarxa d'Agències de Mediació per a la Integració i la Convivència Social, AMICS, de la conselleria d'Immigració i Ciutadania
2. Amb independència dels criteris anteriorment assenyalats, les ajudes regulades en la present convocatòria podran ser distribuïdes a aquells municipis d'àmbit rural, amb baixa densitat de població, que patisquen un problema acreditat de despoblament i que es comprometen a desenrotllar un itinerari integrat d'inserció sociolaboral de famílies immigrants en la localitat.
5. Criteris per a la concessió d'ajudes
La FVMP, per a la selecció i distribució de les ajudes entre les entitats locals de la Comunitat Valenciana que formen part de la Federació, en relació al barem que s'establisca, tindrà en compte els criteris següents:
1) Import que, la pròpia entitat local, tinga previst destinar en els seus pressupostos a programes de suport per a la integració dels immigrants.
2) Estrangers no comunitaris empadronats respecte a la població total del municipi.
3) Estrangers comunitaris empadronats respecte a la població total del municipi.
4) Assistències realitzades, en els municipis que disposen d'atenció individualitzada, a la població immigrant.
6. Presentació d'instàncies
Hauran d'ajustar-se al model que s'adjunta (Document I), i hauran de presentar-se, en el Registre General de la Federació Valenciana de Municipis i Províncies, a 46258 València, c/ Guillem de Castro núm. 46-1r.
7. Termini de presentació d'Instàncies
El termini de presentació de sol·licituds acabarà el 30 de setembre del 2008.
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la Federació Valenciana de Municipis i Províncies comunicarà a l'entitat sol·licitant les deficiències perquè, en un termini de 10 dies, siguen esmenades amb l'advertència que, si no ho feren, s'arxivarà l'expedient sense més tràmit.
Presentades les sol·licituds, l'òrgan instructor, basant-se en els documents presentats per cada municipi i basant-se en els barems que s'establisquen puntuarà cada sol·licitud.
El resultat de la suma dels punts obtinguts donarà lloc a una relació de municipis de major a menor.
8. Documentació complementària
La sol·licitud d'ajuda que figura com a Document I haurà d'anar acompanyada de la documentació següent:
- Memòria descriptiva de l'execució dels programes que s'han realitzat, d'acord amb el model que s'adjunta Document VI.
- Certificat del/de la secretari/a de l'entitat local, amb el vistiplau del/de la seu/a president/a, que complix els criteris que se sol·liciten amb anterioritat, per a la concessió d'estes ajudes (Document II) o si és el cas (Document II bis).
- Declaració responsable de l'entitat local, acreditant el compliment de les obligacions de reintegrament de subvencions per deutes amb l'administració, d'acord amb l'article 25 del Reglament de la Llei 38/2003, de 17 de novembre (Document III)
En el cas de gastos corrents:
- Certificat del gasto realitzat en el període per l'entitat local derivat de les actuacions objecte de l'ajuda, subscrit pel/la secretari/a de l'entitat local i amb el vistiplau del/de la seu/a president/a, per a l'acreditació d'estes (Document IV).
En el cas de gastos d'inversió:
- Factures originals o còpies compulsades de les factures derivades de les inversions noves o de reposició associada al funcionament dels servicis de suport a l'immigrant, expedides d'acord amb el que establix la normativa vigent i, en concret en el Reial Decret 1496/2003, de 28 de novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit, per a l'acreditació d'eixes.
- En el cas que els gastos d'inversió siguen conseqüència de la realització d'obres, el pagament d'estes s'efectuarà, de conformitat amb el que establix l'article 47 bis 1.d) del Text Refós de la Llei d'Hisenda Pública de la Generalitat, contra certificació de l'obra expedida pel tècnic competent.
- Certificat de gasto realitzat en període per l'entitat local, derivat de les actuacions objecte de l'ajuda subscrit pel/la secretari/a de l'entitat local i amb el vistiplau del/de la seu/a president/a, per a l'acreditació d'eixes (Document V).
9. Obligacions de les entitats locals beneficiàries
1. Realitzar les accions que fonamenten la concessió de l'ajuda.
2. Fer constar en tota la informació o documentació que s'oferisca sobre les actuacions subvencionades, que estes es realitzen sobre la base del Conveni de col·laboració entre la conselleria d'Immigració i Ciutadania i la Federació Valenciana de Municipis i Províncies.
3. Comunicar a la FVMP l'obtenció de subvencions o ajudes per a la mateixa finalitat procedent de qualsevol administració o ens públics o privats.
4. El sotmetiment a les actuacions de control financer que corresponen a la Intervenció General de la Generalitat en relació amb la subvenció concedida.
10. Resolució de sol·licituds
La distribució de l'ajuda a les entitats locals es realitzarà en atenció a les sol·licituds rebudes en aplicació dels criteris de selecció i distribució establits.
El secretari general de la FVMP, atenent les sol·licituds presentades, elevarà la proposta a la presidenta de la Federació Valenciana de Municipis i Províncies, la qual resoldrà la seua concessió i la quantitat de la subvenció.
València, 26 de maig de 2008.- La presidenta de la Federació Valenciana de Municipis i Províncies: Elena María Bastidas Bono.